CELEX: 32016R1645
Language: el
Date: 2016-09-07 00:00:00
Title: Εκτελεστικός κανονισμός (ΕΕ) 2016/1645 της Επιτροπής, της 7ης Σεπτεμβρίου 2016, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

14.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 245/3
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1645 ΤΗΣ ΕΠΙΤΡΟΠΉΣ
   της 7ης Σεπτεμβρίου 2016
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ' εφαρμογήν των γενικών αυτών κανόνων, τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού θα πρέπει να καταταγούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η διάρκεια της εν λόγω προθεσμίας πρέπει να είναι τρίμηνη.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν συμμορφώνονται με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Σεπτεμβρίου 2016.
      
         
            Για την Επιτροπή,
         
         
            εξ ονόματος του Προέδρου,
         
         Stephen QUEST
         
            Γενικός Διευθυντής Φορολογίας και Τελωνειακής Ένωσης
         
      
   
   
      (1)  ΕΕ L 269 της 10.10.2013, σ. 1.
   
      (2)  Κανονισμός (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Προϊόν υπό μορφή ακανόνιστων, επίπεδων, καφέ, σκληρών τεμαχίων (πάχους περίπου 2 mm) ή νιφάδων, κατασκευασμένων από (σε % κατά βάρος):
                  
                              —
                           
                           
                              ρητίνη πεύκου (καλούμενη επίσης ρητίνη ταλελαίου ή κολοφώνιο)
                              περίπου 58-69,
                           
                        
                              —
                           
                           
                              ανυδρίτη του μηλεϊνικού οξέος
                              περίπου 1-4,
                           
                        
                              —
                           
                           
                              διάφορες φαινόλες
                              περίπου 11-24,
                           
                        
                              —
                           
                           
                              φορμαλδεΰδη
                              περίπου 5,5-9,
                           
                        
                              —
                           
                           
                              πενταερυθριτόλη
                              περίπου 7-12,
                           
                        Το προϊόν προκύπτει από διαδικασία πολλών σταδίων ξεκινώντας από τη μετατροπή κολοφωνίου και μηλεϊνικού ανυδρίτη σε προϊόν προσθήκης κολοφωνίου. Μετά την προσθήκη οξειδίου του μαγνησίου (ως καταλύτη για τις επακόλουθες αντιδράσεις), φαινολών και φορμαλδεΰδης σχηματίζεται πολυμερισμένη ρητίνη. Τέλος, οι ελεύθερες όξινες ομάδες της ρητίνης εστεροποιούνται μετά την προσθήκη πενταερυθριτόλης.
                  Το εν λόγω προϊόν χρησιμοποιείται στην τυπογραφία ως συγκολλητική ουσία.
               
               
                  3909 40 00 
               
               
                  Η κατάταξη διέπεται από τους γενικούς κανόνες 1, 3 (α) και 6 για την ερμηνεία της συνδυασμένης ονοματολογίας (ΣΟ) και από το κείμενο των κωδικών ΣΟ 3909  και 3909 40 00 .
                  Η κατάταξη στην κλάση 3506  ως συγκολλητικά με βάση πολυμερή των κλάσεων 3901  έως 3913 , αποκλείεται κατ' εφαρμογή του γενικού κανόνα 3, (α), καθώς το προϊόν περιγράφεται πιο συγκεκριμένα στην κλάση 3909 .
                  Κατά την παραγωγή παραγώγων του κολοφωνίου, το προϊόν προσθήκης κολοφωνίου εστεροποιείται με αιθυλενογλυκόλη, γλυκερίνη ή άλλη πολυσθενή αλκοόλη [βλέπε επίσης τις επεξηγηματικές σημειώσεις του εναρμονισμένου συστήματος για την κλάση 3806  (D) (I) (7)]. Ωστόσο, στην περίπτωση του εξεταζόμενου προϊόντος, πριν από την εστεροποίηση με πολυσθενή αλκοόλη (πενταερυθριτόλη στην προκειμένη περίπτωση), λαμβάνει χώρα αντίδραση πολυμερισμού με φαινόλη και φορμαλδεΰδη. Επομένως αποκλείεται η κατάταξη στην κλάση 3806  ως παράγωγο κολοφωνίου.
                  Τα μόρια του πολυμερισμένου ενδιάμεσου προϊόντος έχουν μοριακό βάρος περίπου 5 000 -30 000  g/mol. Κατόπιν, οι ελεύθερες όξινες ομάδες εστεροποιούνται με την προσθήκη πενταερυθριτόλης και ακολουθεί διασταυρούμενη σύνδεση με αύξηση του μοριακού βάρους σε περίπου 100 000  g/mol. Κατά συνέπεια, το λαμβανόμενο προϊόν είναι πολυμερές του κεφαλαίου 39, που διαφέρει από τα προϊόντα προσθήκης και τα παράγωγα κολοφωνίου της κλάσης 3806 , λόγω του υψηλού μοριακού βάρους.
                  Ως εκ τούτου, το προϊόν πρέπει να καταταχθεί στον κωδικό ΣΟ 3909 40 00  ως ρητίνη φαινολική.